***Grundejerforeningen ”Christiansgaarden”*** Den 3. maj 2017

***Natskyggevej***

***Nødebohuse3390 Hundested***

*v/Steen Hansen*

*Natskyggevej 12*

*30622416*

**Referat af**

**Grundejerforeningen Christiansgaardens ordinære generalforsamling**

**Lørdag den 29. april 2017, kl. 10.00**

**I carporten**

**Natskyggevej 12**

Fremmødte: Steen og Solveig Hansen (12), Erik Carstensen (19), Tom Wiese (14), Peter Dam (20), Pernille Leicht (1), Torben Krug (16), Bonnie og Flemming Nielsen (6), Ester Ramskov og Bernt Jensen (9) og Kirsten Bastholm, referent (8). Heidi Jønch-Clausen havde givet fuldmagt til formanden.

Formand Steen Hansen bød velkommen og konstaterede, at Generalforsamlingen var lovligt indkaldt og derfor beslutningsdygtig. Steen oplyste, at foreningen vist nok fylder 40 år i 2018!

Nedenstående dagsorden blev behandlet

1. Beretning om foreningens virksomhed i det forløbne år.
2. Fremlæggelse af det reviderede regnskab og meddelelse af decharge.
3. Valg af bestyrelsesmedlemmer.
4. Valg af revisor.
5. Fastsættelse af kontingent for det kommende år.
6. Forslag fra medlemmer og bestyrelsen.
7. Eventuelt

 Ad pkt. 1.: Skriftlig beretning var udsendt med indkaldelsen. Formanden supplerede med oplysning om, at det har været et roligt år, hvor bestyrelsen hovedsageligt har beskæftiget sig med formelle emner. Vi er blevet CVR-registreret og vores konto i Danske Bank administreres gennem Danske Bank A/S, Forening Direkte.

 Bortset fra bank forretninger og registre, har bestyrelsen forsøgt at få lagt yderligere sten på stranden og ønsket at få lagt sten for enden af vores vej mod marken. Det er ikke lykkedes at få lagt sten på stranden, fordi der har været udfordringer med vejret, med adgang til stranden for de store maskiner og med tilladelse fra kommunen til at opmagasinere dem midlertidigt på offentlig p-plads ved stranden. Den 1. maj skal p-pladsen være ryddet, så det bliver nok ikke før til efteråret, at der bliver lagt yderligere sten omkring vores trappe. Hvis det bliver meget senere, kan det måske ikke betale sig, fordi det store kystsikringsprojekt er planlagt til at foregå i 2020.

 Peter (20) spurgte, hvad det koster at lægge stenene. Torben (16) oplyste, at det er ca. 1.000 kr. pr. ton, men at vi skal være opmærksomme på, at et ton sten ikke fylder særligt meget. ***Vi skal op omkring 30 tons for at dække behovet. (Steen, er det rigtigt? Jeg har noteret 30 tons, men jeg kan ikke huske, om det bare var et eksempel eller om det var fordi, det er det, vi regner med)***

Ad pkt. 2.: Regnskabet blev godkendt.

Ad pkt. 3.: Valg af bestyrelsesmedlemmer:

 Torben (16) valgte at træde ud af bestyrelsen. Steen takkede for den store indsats og ihærdighed, som Torben har lagt for dagen i de år, han har siddet i bestyrelsen.

Steen Hansen (12) blev genvalgt og Kirsten (8) blev valgt. Desuden blev Tom Wiese (14) og Heidi Jønch-Clausen (3).

Ad pkt. 4.: Flemming Nielsen (nr. 6) blev genvalgt som revisor.

Ad pkt. 5.: Bestyrelsen stillede to forslag:

 5.a.: Kontingentet fastsættes til 500,- kroner årligt.

 5.b.: Perioden 2017 til 2018 gøres kontingentfri.

 Begge forslag blev vedtaget.

Ad pkt. 6.: Der var ikke kommet forslag fra medlemmer

Ad pkt.: Eventuelt.

 Under dette punkt drøftedes kystsikringsprojektet. Torben og Steen deltog i orienteringsmøde afholdt af Halsnæs kommune i løbet af vinteren. Der er tale om et samarbejde mellem Halsnæs- Helsingør- og Gribskov kommune. Strækningen, der skal sikres løber fra Spodsbjerg til Helsingør. En strækning på ca. 60 km. Metoden vil overvejende være sandfodring suppleret af bølgebrydere og strandfodssikring. Det er endnu uvist, hvilke økonomiske konsekvenser, det vil have for os. Kommunen opererer med forskellige økonomiske scenarier, hvoraf et er, at det udelukkende er parceller umiddelbart til stranden, der skal betale, et andet er, at det vil være parceller, der ligger indenfor en afstand af 300 meter fra stranden og endelig, at udvide området af bidragsydere yderligere. Interesserede kan fordybe sig i emnet her:

 [*https://www.halsnaes.dk/Borger/Kyst%20og%20strand/Nordkystens%20fremtid.aspx*](https://www.halsnaes.dk/Borger/Kyst%20og%20strand/Nordkystens%20fremtid.aspx)

G Generalforsamlingen afsluttedes med, at Steen takkede for fremmødet.

 Referent Kirsten Bastholm (8)